
…………….... 2016.a  nr ……...........
Arvamuse andmine Tapa-Narva 307,2-311,4 km maaüksuse
riigi omandisse jätmiseks

1. Asjaolud  ja  menetluse  käik

AS Eesti Raudtee, tegutsedes teede- ja sideministri 24.05.2000 käskkirja nr 173 alusel, esitas Teede- ja Sideministeeriumi nimel Narva Linnavalitsusele 20.04.2001.a  kirjaga nr 7.2-16/8712 taotluse Narva linna haldusterritooriumil asuva Tapa-Narva 307,2-311,3 km  maaüksuse (Soldina-Narva raudtee lõik) riigi omandisse jätmise kohta.

Riigi omandisse taotletakse AS-le Eesti Raudtee kuuluvate raudtee infrastruktuuri rajatiste alust ning nende teenindamiseks vajalikku transpordimaa sihtotstarbega maad maareformi seaduse § 31 lõike 1 punkti 10 alusel.

2016. aasta aprillis kinnitas AS Eesti Raudtee majandus- ja kommunikatsiooniministri 16.10.2012 käskkirja nr 12-0320 antud volituse alusel e-kirjaga taotlust antud maaüksuse riigi omandisse jätmiseks ja edastas maaüksuse piiriettepaneku.
2016. aasta oktoobris kooskõlastasid AS Eesti Raudtee ja Narva Linnavalitsus taotletava maaüksuse piirid ning AS Eesti Raudtee edastas korrigeeritud piiriettepaneku (lisatud) pindalaga 201135 m2 ja täpsustatud maaüksuse nimega "Tapa-Narva 307,2-311,4 km".
Maaüksusele on määratud aadress Narva Linnavalitsuse 16.11.2016 korraldusega nr ...............-k.

Taotletavale maaüksusele ei ole tänase päeva seisuga esitatud teiste isikute õigusvastaselt võõrandatud maa tagastamise või ostueesõigusega erastamise avaldusi.

2. Õiguslikud alused

Vabariigi Valitsuse 03.09.1996.a määrusega nr 226 kinnitatud „Maa riigi omandisse jätmise korra“ punkti 9 alapunkti 2 kohaselt linnavalitsus määrab riigi omandisse jäetava maa sihtotstarbe ja vajaduse korral koha-aadressi, annab arvamuse maa riigi omandisse jätmise kohta ning näitab eraldi ära maa riigi omandisse jätmise taotluses ja asendiplaanil toodud suuruses ja piirides maa riigi omandisse jätmist takistavad asjaolud.                  

3. Otsus 

3.1  Nõustuda Narva linnas asuva Tapa-Narva 307,2-311,4 km maaüksuse ligikaudse pindalaga 201135 m2 riigi omandisse jätmisega;
3.2  Määrata Tapa-Narva 307,2-311,4 km maaüksusele sihtotstarbeks transpordimaa (007; L).

4. Rakendussätted

4.1  Korraldus jõustub teatavakstegemisest;

4.2 Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

